In memoriam: Skoonlief
Wanneer mens 'n troeteldiertjie het, stel jy jouself bloot aan die prys wat jy later sál betaal vir jare se vreugde en geselskap. Vanaand – en vorentoe – is dit my beurt om die prys te betaal in droefheid en gemis.
Die wilde wit kat lê meewarig langs my, skuur nou en dan teen my hande, probeer haar bes om my te troos.
Op my spieëlkas staan 'n pragtige glaspot vol blomme en 'n kaartjie van my kosbare skoondogter, wat so begin: 'Ons is verskriklik hartseer saam met ma oor ou Skoonliefie…'